
JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE
privind modificarea Hotărârii Consiliului Județean Bistrița-Năsăud nr. 123/11.08.2017 pentru aprobarea finanţării de la bugetul judeţului a cheltuielilor care nu se finanțează prin Programul naţional de dezvoltare locală, pentru obiectivele: “Pod peste Valea Mare pe DJ 170, km 15+400, în Purcărete” şi ”Pod peste Valea Răchiţii, la km 18+700, în Breaza”, judeţul Bistriţa-Năsăud

Consiliul Judeţean Bistriţa-Năsăud, întrunit în şedinţă de îndată în data de 04.12.2017, în prezenţa a 28 consilieri judeţeni;

Având în vedere:

- expunerea de motive nr. II/22322/04.12.2017 a Vicepreşedintelui Consiliului Judeţean Bistriţa-Năsăud;

- raportul comun nr. VB/22321/04.12.2017 al Direcţiei tehnice, investiţii, lucrări publice şi al Direcţiei economice din cadrul Consiliului Judeţean Bistriţa-Năsăud;
- prevederile art. 44 alin.(1) şi art. 45 din Legea nr. 273/2006 privind finanţele publice locale, cu modificările şi completările ulterioare;
- prevederile art. 2, alin. (1), art. 5 din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, cu modificările şi completările ulterioare;
- prevederile art. 15, alin. (1), lit. b din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
- prevederile Ordinul Ministrului Dezvoltării Regionale şi Administraţiei Publice nr. 3434/23.06.2017, privind aprobarea listei obiectivelor de investiții și sumele alocate acestora pentru județul Bistrița-Năsăud, pentru perioada 2017-2020;
- prevederile art. 7, alin. (1), lit. e) din Ordonanţa de urgenţă nr. 28/2013 pentru aprobarea Programului naţional de dezvoltare locală, cu modificările şi completările ulterioare;

- prevederile art. 1, art. 2 lit.c), art. 8 alin.(3), art. 10 alin.(6) și art. 12 alin. (4) şi (5) din Normele metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală, aprobate prin Ordinul Ministrului Dezvoltării Regionale şi Administraţiei Publice nr. 1851/2013, republicat, cu modificările şi completările ulterioare;
- prevederile art. 22 din Legea nr. 10/1995 privind calitatea în construcţii, cu modificările şi completările ulterioare;

- prevederile Hotărârii Consiliului Judeţean Bistriţa-Năsăud nr. 123/11.08.2017 pentru aprobarea finanţării de la bugetul judeţului a cheltuielilor care nu se finanțează prin Programul naţional de dezvoltare locală, pentru obiectivul: “Pod peste Valea Mare pe DJ 170, km 15+400, în Purcărete” şi ”Pod peste Valea Răchiţii, la km 18+700, în Breaza”, judeţul Bistriţa-Năsăud;
- prevederile Hotărârii Consiliului Judeţean Bistriţa-Năsăud nr. 172/30.10.2017 privind rectificarea bugetului judeţului Bistriţa-Năsăud pe anul 2017 şi a estimărilor pe anii 2018-2020, Anexa nr. 2 – Programul rectificat de lucrări de întreţinere, reparaţii şi modernizări drumuri judeţene pe anul 2017 – Cheltuieli  dezvoltare;
- prevederile art. 291, alin. (1), lit. b) din Legea nr. 227/2015 privind Codul fiscal, cu modificările şi completările ulterioare;
- raportul nr. IBa/22436 din 04.12.2017 al Comisiei economice;
- raportul nr. IBa/22438 din 04.12.2017  al Comisiei de urbanism.

În temeiul prevederilor art. 91 alin.(1) lit. b), alin. (3) lit. f), art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.I. Se modifică art.2. din Hotărârea Consiliului Judeţean Bistriţa-Năsăud nr. 123/11.08.2017 pentru aprobarea finanţării de la bugetul judeţului a cheltuielilor care nu se finanțează prin Programul naţional de dezvoltare locală, pentru obiectivele: “Pod peste Valea Mare pe DJ 170, km 15+400, în Purcărete” şi ”Pod peste Valea Răchiţii, la km 18+700, în Breaza”, judeţul Bistriţa-Năsăud, care va avea următorul cuprins:

Valoarea totală a obiectivului de investiţii: “Pod peste Valea Mare, pe DJ 170, km 15+400, în Purcărete, judeţul Bistriţa-Năsăud”, este de 315.493,74 lei (după actualizarea TVA la 19%), valoarea totală a obiectivului de investiţii după achiziţia lucrărilor este de 213.745,81 lei, din care cheltuielile care nu se finanţează prin Programul naţional de dezvoltare locală sunt în valoare de 2.231 lei, conform Anexei nr.1 care face parte integrantă din prezenta hotărâre.
Art.II. Se modifică art.3 din Hotărârea Consiliului Judeţean Bistriţa-Năsăud nr. 123/11.08.2017 pentru aprobarea finanţării de la bugetul judeţului a cheltuielilor care nu se finanțează prin Programul naţional de dezvoltare locală, pentru obiectivele: “Pod peste Valea Mare pe DJ 170, km 15+400, în Purcărete” şi ”Pod peste Valea Răchiţii, la km 18+700, în Breaza”, judeţul Bistriţa-Năsăud, care va avea următorul cuprins:
Valoarea totală a obiectivului de investiţii: “Pod peste Valea Răchiţii, pe DJ 170, km 18+700, în Breaza, judeţul Bistriţa-Năsăud”, este de 224.722,25 lei (după actualizarea TVA la 19%), valoarea totală a obiectivului de investiţii după achiziţia lucrărilor este de 130.485,79 lei, din care cheltuielile care nu se finanţează prin Programul naţional de dezvoltare locală sunt în valoare de 1.389 lei, conform Anexei nr. 2 care face parte integrantă din prezenta hotărâre.
Art.III. Anexele nr.1 și nr.2 la Hotărârea Consiliului Judeţean Bistriţa-Năsăud nr. 123/11.08.2017, se modifică și se înlocuiesc cu Anexele  nr. 1 și nr. 2 la prezenta hotărâre.
Art.IV. Prezenta hotărâre a fost adoptată  cu un număr de 28 voturi „pentru”.
Art.V. Cu ducerea la îndeplinire a prevederilor prezentei hotărâri se încredinţează Direcţia tehnică, investiţii, lucrări publice - Serviciul administrare drumuri, lucrări publice şi Direcţia economică din cadrul Consiliului Judeţean Bistriţa-Năsăud.
Art.VI. Prezenta hotărâre se comunică de către Serviciul administraţie şi relaţii publice cu:

· Administratorul public al judeţului;
· Direcţia tehnică, investiţii, lucrări publice - Serviciul administrare drumuri, lucrări publice;
· Direcţia economică;
· Instituţia Prefectului judeţul Bistriţa-Năsăud.

